Il-linja nazzjonali tal-ajru tal-Awstralja se tkeċċi 6,000 ħaddiem
Imtella' Ġunju 25, 2020 Il-linja nazzjonali tal-ajru tal-Awstralja, Qantas, se tnaqqas 6,000 impjieg bħala parti mill-pjani tagħha biex tirkupra mill-effetti tal-pandemija tal-Covid-19. Dan it-tnaqqis jammonta għal madwar 20 fil-mija tal-impjiegi tal-kumpanija qabel faqqgħet il-kriżi tal-coronavirus. F'Marzu, Qantas tat il-leave lil madwar 80 fil-mija tal-impjegati tagħha. Il-linja nazzjonali tal-ajru tal-Awstralja qalet li l-impatt fuq l-ivjaġġar bl-ajru ħalla effetti kbar fuq id-dħul tagħha. Il-ġimgħa l-oħra, il-Gvern Awtraljan qal li x'aktarx li se jżomm il-fruntieri tal-pajjiż magħluqin sas-sena d-dieħla. Dan wassal biex il-Qantas ħassret it-titjiriet internazzjonali kollha li kellha skedati sa tmiem Ottubru, ħlief dawk għal New Zealand.